Bobby in hospitaal opgeneem | Maroela Media
Bobby van Jaarsveld. Foto: Instagram via Bobby van Jaarsveld
Ingrid Engelbrecht, M-Net woordvoerder, het aan Maroela Media bevestig dat Bobby 'n geringe operasie moet ondergaan. "Die operasie is glad nie ernstig nie, maar ek kan bevestig dat hy opgeneem is vir 'n operasie aan sy stembande. Die operasie is om skade aan sy stembande te herstel," het sy gesê.
Bobby het Woensdagoggend 'n foto op Twitter gedeel met die byskrif: "Gereed vir my operasie. My vrou gaan nie my sy verlaat nie. Oor drie weke is ons weer hier om ons derde kind te ontmoet."
Engelbrecht sê die sanger, wat onlangs 'n Engelse liedjie en musiekvideo uitgereik het, het al 'n geruime tyd 'n vokale rusperiode. "Hy het geen vertonings gehad die afgelope tyd nie, omdat hy sy stembande moes laat rus."
Sy sê dit sal egter nie sy rol op The Voice beïnvloed nie, aangesien die blinde oudisies vooraf opgeneem is. "The Voice sal van April vanjaar lewendig opgeneem word vir die optredes ná die blinde oudisies."
Engelbrecht sê Bobby sal na verwagting nog vandeesweek uit die hospitaal ontslaan word.
Intussen het Ronél Brink, Bobby bestuurder en ma, aan Maroela Media bevestig dat hy in die hospitaal opgeneem is. "Ek wag egter eers vir Bobby om kommentaar te lewer en te besluit oor die saak voordat ek verder kommentaar lewer."
Ag ou Bobby… so jammer om te hoor"' maar jy moet asb vinnig herstel"' en jou stem ten volle terug kry…. Sal nie sonder jou musiek kan lewe"' Jy is n sanger duisend"' en ja oor 3 weke… nog n pienk voetjie… Word gou beter… rus genoeg sodat jy weer uit volle bors kan sing… STERKTE
sterkte Bobby word gou gesond ons (mamma) wag vir jou
Ag siestog en dit is nou nuuswaardig.
Ag tog! Hoe bedremmeld is die sognaamde Afrikaanse "celebs" – elke keer as een van hulle nies, gee hulle die res van SA verkoue! Wie wil nou regtig geweet het dat Bobby in die hospital is vir 'n operasie aan sy stembande?
Kyk die volgende bekende afrikaanse tydskrif. Sekere mense moet mos alles daarin plaas. Ek hoop maroela media plaas nou weer my indrukke.